Прафесія ўрача асаблівая. Каб стаць прафесіяналам, трэба валодаць пэўнымі якасцямі і нястомна працаваць. Вось тут вельмі важна тое, чым чалавек кіраваўся пры выбары прафесіі. Як правіла, добрыя дактары атрымліваюцца з тых, хто ідзе ў медыцыну не выпадкова, а па закліку сэрца. Не стане добрым хірургам той, хто не зможа ці , дакладней кажучы, не гатовы выстаяць у аперацыйнай дванаццаць, а то і больш гадзін. Гэтая неабходная і высакародная прафесія патрабуе не толькі вынослівасці і спагады, але і шмат часу і цярпення.